钦定古今图书集成/明伦汇编/氏族典/第371卷 > 《廖用贤尚友录》 > 严孟衡
## 钦定古今图书集成/明伦汇编/氏族典/第371卷 > 《廖用贤尚友录》 > 严孟衡

按《江西通志》：“孟衡，字衡中，分宜人。永乐乙未进士，授
山西道监察御史。正色立朝，屡疏大臣不法，百司惮
其风采。升浙江按察司副使。莅任之先夕，胥吏不戒
于火，案牍毁，在事皆夤缘规避，孟衡身自引辜受罚。
会景泰元年赦令，复职。时法网稍密，孟衡悉心平反。
丁外艰，服除，屡迁至四川右布政使，卒于官。”